ມະຫາວິທະຍາໄລແຫ່ງຊາດ ເປີດຫຼັກສູດກີລາບານເຕະ ຫວັງປັ້ນຮຸ່ນສືບທອດກ້າວສູ່ທີມຊາດ
ສະໜາມກີລາບານເຕະຫຍ້າທຽມ ມະຫາວິທະຍາໄລແຫ່ງຊາດລາວ (ມຊ) ພ້ອມຈະເປີດສອນຫຼັກສູດກີລາບານເຕະ ໂດຍຜ່ານທີມງານຜູ້ຝຶກສອນທີ່ມີປະສົບການ ຈາກສະຫະພັນບານເຕະອາຊີ (AFC) ແລະ ອາຈານຂອງຄະນະວິທະຍາສາດການກີລາ ແລະ ກາຍຍະກໍາ ເພື່ອຖ່າຍທອດໃຫ້ນັກກີລາ ຮຸ່ນອະນຸຊົນ ແລະ ເຍົາວະຊົນ ອາຍຸລະຫວ່າງ 6 – 16 ປີ ແບບບໍ່ຈໍາກັດເພື່ອສ້າງໃຫ້ກັບທີມຊາດ ໃນອະນາຄົດ. ຕາມການໃຫ້ສໍາພາດຂອງ ທ່ານ ປອ. ໃຈລາສີ ຍໍພັນໄຊ ຜູ້ຈັດການສະໂມສອນ ມຊ ເອັບຊີ, ທັງເປັນວ່າການຫົວໜ້າພາກວິຊາວິທະຍາສາດການກີລາ ຄະນະວິທະຍາສາດການກີລາ ແລະ ກາຍຍະກໍາ ແຈ້ງໃຫ້ຊາບວ່າ: ເພື່ອເປັນການພັດທະນາກີລາບານເຕະໃນຮຸ່ນອະນຸຊົນ ແລະ ເຍົາວະຊົນອ້ອມຂ້າງສູນກາງ ຢ່າງເປັນລະບົບ ພ້ອມທັງນໍາໃຊ້ວິທະຍາສາດການກີລາ ເຂົ້າມາຊ່ວຍໃນການຝຶກຊ້ອມ. ດັ່ງນັ້ນ, ສະໂມສອນ ມຊ ຈຶ່ງໄດ້ຮ່ວມກັບ ສະໜາມກີລາບານເຕະຫຍ້າທຽມ ມຊ ຈະໄດ້ມີການເປີດສອນຫຼັກສູດກີລາບານເຕະໃຫ້ນັກກີລາຮຸ່ນສືບທອດລະຫວ່າງ ອາຍຸ 6 – 16 ປີ ໃນວັນທີ 27 ເມສານີ້ ເປັນຕົ້ນໄປ. ການຝຶກສອນໃນຄັ້ງນີ້ ນັກກີລາທຸກຄົນຍັງຈະໄດ້ຮຽນຮູ້ນໍາທີມງານຝຶກສອນທີ່ຜ່ານການຝຶກອົບຮົມຈາກສະຫະພັນບານເຕະອາຊີ (AFC) …